ᱠᱩᱨᱱᱩᱞ

ᱠᱩᱨᱱᱩᱞ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱕ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱰᱮᱦᱮᱨ ᱛᱮᱫ ᱑᱙᱕᱓ᱼ᱑᱙᱕᱖ ᱠᱷᱚᱱ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱩᱭᱞᱩ ᱨᱟᱡᱽᱜᱟᱲ (ᱢᱟᱨᱟᱝ ᱟᱱᱫᱷᱨᱚ ᱯᱨᱚᱫᱮᱥ) ᱤᱫᱤ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱱᱚᱣᱟ ᱫᱚ ᱠᱩᱨᱱᱩᱞ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱵᱤᱠᱮᱱᱫᱽᱨᱤᱠᱚᱨᱚᱱ ᱵᱤᱠ ᱞᱟᱹᱜᱩ ᱠᱟᱛᱮ ᱛᱟᱭᱚᱢ ᱫᱚ ᱱᱚᱣᱟ ᱥᱚᱦᱚᱨ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱠᱳᱨᱴ ᱨᱟᱡᱽᱜᱟᱲ ᱵᱮᱱᱟᱣ ᱞᱟᱹᱜᱤᱫ ᱛᱮ ᱥᱟᱯᱲᱟᱣ ᱟᱠᱟᱱᱟ ᱪᱮᱫᱟᱜ ᱪᱮ ᱱᱚᱣᱟ ᱵᱤᱫᱷᱟᱱ ᱥᱚᱵᱷᱟ ᱤᱫᱤ ᱛᱮ ᱢᱚᱱᱮ ᱟᱠᱟᱱᱟ ᱾ ᱥᱚᱦᱚᱨ ᱫᱚ ᱥᱟᱨᱟ ᱞᱮᱛᱟᱨ ᱨᱟᱭᱚᱞᱥᱤᱢᱟ ᱨᱮᱱᱟᱜ ᱫᱩᱣᱟᱹᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱩᱠᱩ ᱔᱘᱔,᱓᱒᱗ ᱦᱚᱲ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱛᱩᱝᱜᱽᱵᱷᱟᱫᱽᱨᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱱᱚᱣᱟ ᱴᱚᱴᱷᱟ ᱫᱚ ᱦᱟᱡᱟᱨ ᱥᱮᱨᱢᱟ ᱠᱷᱚᱱ ᱵᱟᱥᱟ ᱟᱠᱟᱱᱟ, ᱱᱟᱶᱟ ᱠᱩᱨᱱᱩᱞ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ AD ᱨᱮ ᱠᱚᱱᱰᱟ ᱨᱮᱰᱰᱤ ᱠᱤᱞᱟ ᱛᱮᱭᱟᱨ ᱥᱟᱶ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱑ ᱚᱠᱴᱳᱵᱚᱨ ᱑᱙᱕᱓ ᱥᱟᱞ ᱠᱷᱚᱱ ᱓᱑ ᱚᱠᱴᱳᱵᱚᱨ ᱑᱙᱕᱖ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱠᱩᱨᱱᱩᱞ ᱨᱮᱱᱟᱜ ᱢᱩᱬ ᱧᱩᱛᱩᱢ ᱫᱚ ᱱᱟᱜᱟᱢᱤᱭᱟᱹ ᱨᱤᱠᱚᱰ ᱨᱮ ᱠᱚᱸᱫᱚᱱᱟᱵᱤᱞᱩ ᱟᱨᱵᱟᱝ ᱠᱚᱸᱫᱽᱱᱟᱞᱩ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱛᱩᱝᱵᱷᱚᱫᱽᱨᱟ ᱜᱟᱰᱟ ᱨᱮ ᱢᱤᱫ ᱠᱨᱚᱥᱤᱝ ᱦᱩᱭᱩᱭ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱠᱚ ᱢᱟᱱᱟᱣᱟ ᱡᱮ ᱥᱟᱜᱟᱨᱜᱟᱹᱰᱤ ᱨᱤᱱᱤᱡ ᱠᱟᱨᱶᱟ ᱫᱚ ᱟᱡᱟᱜ ᱪᱚᱠᱟ ᱫᱚ ᱢᱚᱴᱟ ᱞᱮᱜᱼᱟ ᱛᱟᱦᱮᱸᱫ ("ᱠᱚᱸᱫᱽᱱᱟ" ᱫᱚ ᱪᱟᱨᱵᱷᱤ ᱨᱮᱱᱟᱜ ᱢᱤᱫ ᱥᱟᱹᱠᱷᱭᱟᱹᱛ ᱠᱟᱱᱟ) ᱾ ᱥᱚᱦᱚᱨ ᱫᱚ ᱞᱮᱛᱟᱲ "ᱨᱟᱭᱚᱞᱥᱤᱢᱟᱹ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ" ᱠᱚ ᱢᱮᱛᱟᱜᱼᱟ ᱾

 ᱚᱛᱱᱚᱜ 
ᱠᱩᱨᱱᱩᱞ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱗᱓ ᱢᱤᱴᱚᱨ (᱘᱙᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱠᱩᱨᱱᱩᱞ ᱫᱚ ᱛᱩᱝᱵᱷᱚᱫᱽᱨᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱦᱩᱸᱫᱽᱨᱤ ᱟᱨ ᱱᱚᱣᱟ ᱜᱟᱰᱟ ᱦᱚᱸ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱜᱤᱱᱟ ᱾ ᱠᱮ.ᱥᱤ. ᱠᱮᱱᱟᱞ (ᱠᱩᱨᱱᱩᱞᱼᱠᱟᱰᱟᱯᱟ) ᱰᱟᱪ (Dutch) ᱤᱫᱤ ᱛᱮ ᱜᱟᱹᱰᱤ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱵᱟᱜᱟᱱ ᱠᱚᱨᱮ ᱫᱟᱜ ᱫᱩᱞ ᱞᱟᱹᱜᱤᱫ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱨᱱᱩᱞ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱔᱘᱔,᱓᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱱᱚᱣᱟ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱛᱮᱭᱟᱨ ᱮᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱠᱩᱨᱱᱩᱞ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱗.᱓᱗ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾

ᱫᱷᱚᱨᱚᱢ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱱᱫᱩ ᱫᱚ ᱠᱩᱨᱱᱩᱞ ᱥᱚᱦᱨᱤ ᱜᱩᱴ ᱨᱮ ᱟᱹᱰᱤ ᱥᱟᱸᱜᱮ ᱠᱚ ᱛᱷᱟᱯᱚᱱ ᱠᱮᱫᱼᱟ ᱾ ᱠᱩᱨᱱᱩᱞ ᱨᱮ ᱢᱮᱱᱟᱜ ᱠᱚᱣᱟ ᱮᱴᱟᱜ ᱫᱷᱚᱨᱚᱢ ᱜᱩᱴ ᱠᱚᱫᱚ ᱢᱩᱥᱞᱤᱢ, ᱤᱥᱟᱹᱭ, ᱥᱤᱠᱷ ᱟᱨ ᱯᱟᱨᱥᱤ ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

 ᱥᱚᱲᱚᱠ 
ᱠᱩᱨᱱᱩᱞ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱠᱷᱚᱱ ᱵᱮᱝᱜᱟᱞᱩᱨᱩ ᱟᱨ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕᱑ ᱥᱨᱤᱥᱮᱭᱞᱟᱢ, ᱵᱤᱱᱩᱠᱳᱸᱰᱟᱢ ᱜᱩᱱᱴᱩᱨ, ᱵᱤᱡᱟᱭᱣᱟᱰᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱐ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱟᱜ ᱢᱩᱬ ᱨᱟᱡᱽᱜᱟᱲ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱥᱚᱲᱚᱠ ᱨᱮᱱᱟᱜ ᱡᱤᱞᱤᱧ ᱫᱚ ᱕᱑᱙.᱒᱒ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱯᱚᱱᱚᱛ ᱨᱮᱱᱟᱜ ᱣᱚᱱᱟᱨᱥᱤᱯ ᱵᱟᱥ ᱦᱤᱡᱩᱜ ᱥᱮᱱᱚᱜ ᱵᱮᱵᱚᱥᱛᱟ, APSRTC, ᱠᱩᱨᱱᱩᱞ ᱵᱟᱥ ᱥᱴᱮᱥᱚᱱ ᱠᱷᱚᱱ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱨᱮ ᱵᱟᱥ ᱪᱟᱪᱞᱟᱣ ᱠᱟᱱᱟ ᱾

 ᱨᱮᱞ ᱰᱟᱦᱟᱨ 
ᱠᱩᱨᱱᱩᱞ ᱥᱚᱦᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱮᱝᱜᱟᱞᱩᱨᱩ ᱼ ᱦᱟᱭᱫᱨᱟᱵᱟᱫᱽ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱦᱟᱭᱫᱨᱟᱵᱟᱫᱽ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱮᱼᱠᱮᱴᱜᱚᱨᱤ ᱥᱴᱮᱥᱚᱱ ᱞᱮᱠᱟᱛᱮ ᱠᱞᱟᱥᱟᱯᱷᱤᱰ ᱟᱠᱟᱱᱟ ᱾ ᱢᱤᱫᱴᱟᱹᱝ ᱮᱴᱟᱜ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱧᱩᱛᱩᱢ ᱫᱚ ᱠᱚᱴᱞᱟ ᱥᱚᱦᱚᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


 Kurnool district Mandal Information


ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱠᱚ
ᱛᱷᱚᱠ:Muslim princely states of India
ᱛᱷᱚᱠ:Princely states of Andhra Pradesh
ᱛᱷᱚᱠ:ᱥᱤᱧᱚᱛ ᱨᱮ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ